KÚPNA ZMLUVA

uzavretá podľa § 409 a nasl. zákona č. 513/1991 Zb. Obchodný zákonník

v znení neskorších predpisov

(ďalej aj „zmluva“)

**Predávajúci**

Obchodné meno:

sídlom:

Zastúpený:

IČO:

IČ DPH:

DIČ:

Bankové spojenie :

IBAN:

*(ďalej aj ako* „*predávajúci*“)

**Kupujúci**

Obchodné meno: **Východoslovenský onkologický ústav, a.s.**

sídlom: Rastislavova 43, 041 91 Košice

Zastúpený: MUDr. Tomáš Sieber, MPH, predseda predstavenstva

Ing. Eva Milá, podpredsedníčka predstavenstva

IČO: 36 603 350

DIČ: 2022124159

IČ DPH: SK2022124159

Bankové spojenie : UniCredit Bank Czech Republic and Slovakia, a.s., pobočka zahraničnej banky

IBAN: SK14 1111 0000 0014 2503 2002

*(ďalej aj ako „kupujúci“)*

*Predávajúci a kupujúci ďalej označení jednotlivo aj ako „zmluvná strana“ a spoločne aj ako „zmluvné strany“.*

**Článok 1**

**Úvodné ustanovenia**

* 1. Táto zmluva sa uzatvára na základe výsledku zadávania zákazky s nízkou hodnotou, zrealizovanej v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej aj „ZVO“) vyhlásenej vo Vestníku verejného obstarávania, ktorej predmetom je dodanie tovaru „parný sterilizátor a sterilizačné kontajnery“ (ďalej aj „tovar“).
  2. Nevyhnutným predpokladom k čerpaniu /plneniu podľa tejto zmluvy je platná a účinná Zmluva o poskytnutí nenávratného finančného príspevku, uzavretá medzi poskytovateľom pomoci, ktorým je Ministerstvo investícií, regionálneho rozvoja a informatizácie SR v zastúpení Ministerstva zdravotníctva SR, a kupujúcim, a to na základe jeho Žiadosti o nenávratný finančný príspevok (ŽoNFP).
  3. Nákup tovaru, definovaného v čl. 2 tejto zmluvy bude spolufinancovaný z nenávratného finančného príspevku, ktorého podmienky čerpania sú upravené v Zmluve o poskytnutí nenávratného finančného príspevku, uzatvorenej medzi objednávateľom a Ministerstvom investícií, regionálneho rozvoja a informatizácie Slovenskej republiky v zastúpení Ministerstva zdravotníctva SR (ďalej len „Poskytovateľ“) v rámci Integrovaného regionálneho operačného programu, Prioritná os č. 2: Ľahší prístup k efektívnym a kvalitnejším verejným službám, Špecifický cieľ 2.1.4 - Posilnenie kapacít v zdravotníckom systéme a ochrana verejného zdravia ako reakcia na pandémiu COVID-19.

**Článok 2**

**Predmet zmluvy**

* 1. Predávajúci sa touto zmluvou zaväzuje dodať kupujúcemu tento tovar podľa bodu 2.4. zmluvy, a poskytnúť služby, podľa podmienok dohodnutých v tejto zmluve a previesť na neho vlastnícke právo k tovaru a kupujúci sa zaväzuje dohodnutým spôsobom poskytnúť súčinnosť, tovar prevziať a zaplatiť predávajúcemu kúpnu cenu dohodnutú touto zmluvou.
  2. V prípade neuzatvorenia zmluvy o poskytnutí nenávratného finančného príspevku s Poskytovateľom, je kupujúci oprávnený splniť si povinnosti vyplývajúce z tejto zmluvy (najmä prevziať tovar a zaplatiť zaň dohodnutú cenu) aj prostredníctvom vlastných alebo iných zdrojov.
  3. Predávajúci prehlasuje a podpisom tejto zmluvy potvrdzuje, že je oprávnený s tovarom nakladať za účelom jeho predaja podľa tejto zmluvy.
  4. Predávajúci sa na základe tejto zmluvy zaväzuje k dodaniu prístroja podľa špecifikácie uvedenej v Prílohe č.1 – *Špecifikácia predmetu zmluvy,* ktorá tvorí nedeliteľnú súčasť tejto zmluvy. Dodaný prístroj musí byť v súlade s príslušnými predpismi riadne označený údajmi o výrobcovi a tovare, pričom jeho dodávka sa zrealizuje v obale, ktorý zabezpečí jeho bezpečnú prepravu.
  5. Dodávka tovaru predávajúcim podľa tejto zmluvy zahŕňa **aj :**
     1. **služby spojené s dodaním tovaru**, t.j. zabezpečenie dopravy do miesta dodania, jeho vyloženie v mieste dodania, vybalenie a likvidáciu obalov,
     2. **montáž a inštaláciu prístroja**,
     3. **vykonanie skúšky uvedenie prístroja do prevádzkyschopného stavu**,
     4. **zaškolenie zamestnancov kupujúceho týkajúce sa obsluhy dodaného prístroja**.
  6. Súčasťou záväzku predávajúceho je **poskytnutie písomných dokladov potrebných pre riadne a bezchybné užívanie tovaru na požadovaný účel,** a to najmä, no nie výlučne:

1. Návod na použitie/obsluhu tovaru v slovenskom resp. v českom jazyku
2. Záručný list,
3. neoverené kópie všetkých dokladov a dokumentov, preukazujúcich splnenie požiadaviek na užívanie tovaru v súlade s platnou legislatívou SR a Európskej únie, ktorých predloženie nepožadoval kupujúci (v postavení verejného obstarávateľa) ako jednu z obsahových náležitostí ponuky predloženej predávajúcim vo verejnom obstarávaní v rámci lehoty na predkladanie ponúk.
   1. V prípade, ak predávajúci nepredloží do piatich (5) pracovných dní odo dňa podpisu tejto zmluvy všetky doklady a dokumenty požadované v zmysle bodu 2.6, písm. (iii) toho Článku, kupujúci písomne vyzve predávajúceho na predloženie požadovaných dokladov a poskytne mu dodatočnú lehotu päť (5) pracovných dní. Nepredloženie požadovaných dokladov ani v dodatočne poskytnutej lehote sa považuje za podstatné porušenie zmluvy a zakladá právo kupujúceho odstúpiť od tejto zmluvy.
   2. Predávajúci sa ďalej zaväzuje bez zbytočného odkladu vypracovať a po dodaní prístroja odovzdať kupujúcemu minimálne v dvoch (2) vyhotoveniach:

* Preberací protokol,
* Inštalačný protokol
* Protokol o zaškolení zamestnancov kupujúceho týkajúcej sa obsluhy prístroja (ďalej len „Protokol o zaškolení")
  1. Pre odstránenie pochybností, **súčasťou dodávky prístroja podľa tejto zmluvy nie sú stavebné úpravy potrebné pre dodávku / inštaláciu prístroja**, ktoré je povinný zabezpečiť kupujúci. Kupujúci sa rovnako zaväzuje poskytnúť predávajúcemu súčinnosť v rozsahu potrebnom pre riadne a včasné splnenie dodávky predávajúceho podľa tejto zmluvy a k vykonaniu inštalácie a uvedenia prístroja do prevádzky.
  2. Predmetom tejto zmluvy je ďalej záväzok predávajúceho **poskytovať služby v súlade s čl. 5, bodom 5.3 a 5.5 zmluvy k dodanému prístroju počas záručnej doby v trvaní dvoch (2) rokov odo dňa uvedenia tovaru do prevádzky a podpísania Inštalačného protokolu.** Bližšia špecifikácia služieb v rámci záručnej doby je uvedená v článku 5 tejto zmluvy.
  3. Predávajúci nesie zodpovednosť za to, že služby poskytované podľa tejto zmluvy budú poskytované v najvyššej dostupnej kvalite spĺňajúce nároky tak, aby vyhovovali potrebám kupujúceho. Služby budú poskytované s náležitou odbornou starostlivosťou a prostredníctvom osôb, ktoré majú potrebnú kvalifikáciu a skúsenosti nevyhnutné na plnenie ich povinností v zmysle tejto zmluvy. Predávajúci podpisom zmluvy prehlasuje, že si je plne vedomý účelu kúpy a charakteru potrieb používania prístroja kupujúcim.
  4. Kupujúci si vyhradzuje právo kedykoľvek počas trvania tejto zmluvy požadovať od osôb, vykonávajúcich inštaláciu, servisné zásahy alebo iné odborné služby vo vzťahu k prístroju, preukázanie splnenia odbornej spôsobilosti a potrebnej kvalifikácie na realizované úkony. Predávajúci je povinný preukázať túto povinnosť najneskôr pred začatím inštalácie a ak dôjde k zmene, oznámiť zmenu bezodkladne, najneskôr do najbližšieho nástupu na výkon opravy. Kupujúci má právo overiť túto skutočnosť v prípade odôvodnenej pochybnosti porušenia tejto povinnosti aj dodatočne, počas celého trvania záruky.
  5. V prípade, ak predávajúci, v súlade s príslušnou dokumentáciou, preukázal dodržanie požadovaných dielčich technických parametrov tovaru a kupujúci pri následných kontrolných meraniach tovaru preukázateľne zistí, že neboli dosiahnuté predávajúcim uvedené a platnými právnymi a alebo technickými predpismi stanovené minimálne hodnoty (normy) kontrolovaných tovarov pre daný účel, je predávajúci povinný po preukázaní uvedených nedostatkov zo strany kupujúceho, zistené nedostatky bez zbytočného odkladu odstrániť a to formou výmeny nevyhovujúceho tovaru za tovar spĺňajúci požadované hodnoty (normy). Ak predávajúci takýmto konaním spôsobí kupujúcemu škodu, je povinný ju nahradiť v plnej výške.

**Článok 3**

**Podmienky dodania a prevzatia prístroja**

* 1. Predávajúci sa zaväzuje **dodať tovar** kupujúcemu **v lehote do 30 kalendárnych dní.** Lehota na dodanie tovaru sa počíta od dňa nasledujúcom po dni kedy bola táto zmluva zverejnená v Centrálnom registri zmlúv. Dodávka tovaru vrátane jeho inštalácie sa v pracovnom dni uskutoční v čase od 07,00 hod. do 14,00 hod., ak sa zmluvné strany nedohodnú na inom čase.

Konkrétny termín dodania tovaru oznámi predávajúci kupujúcemu najmenej päť (5) pracovných dní vopred, aby mohol kupujúci poskytnúť súčinnosť, a to kontaktnej osobe kupujúceho:

Róbert Šovári, tel.: 055 6135 115, e-mail: [sovari@vou.sk](mailto:sovari@vou.sk)

kontaktná osobou predávajúceho

...........................................................

* 1. Miestom dodania tovaru (ďalej len „miesto dodania“) je **Východoslovenský onkologický ústav, a.s. Rastislavova 43, 041 91 Košice** (ďalej aj „miesto dodania“).
  2. Kupujúci za účelom prevzatia tovaru zabezpečí v mieste dodania prístroja prístup pre osoby poverené predávajúcim na čas nevyhnutne potrebný na vyloženie, kompletizáciu a inštaláciu prístroja. Dopravu prístroja na miesto dodania zabezpečuje predávajúci na vlastné náklady tak, aby bola zabezpečená dostatočná ochrana pred jeho poškodením alebo znehodnotením.
  3. Predávajúci je povinný **tovar nainštalovať a uviesť do bezporuchovej prevádzky bezodkladne po jeho dodaní, najneskôr však do**     **dvoch** **(5) pracovných dní odo dňa jeho dodania** kupujúcemu do miesta dodania, a to na vlastné náklady ak sa zmluvné strany nedohodnú inak z dôvodu prijatých platných epidemiologických opatrení.
  4. Predávajúci je povinný zabezpečiť s odbornou starostlivosťou všetky úkony potrebné k riadnemu dodaniu tovaru. Dodanie tovaru do miesta plnenia zahŕňa aj nasledovné povinnosti predávajúceho:
* vykládku tovaru
* presun tovaru podľa pokynov oprávnenej osoby kupujúceho
* rozbalenie tovaru a likvidáciu obalového materiálu.

Riadne dodanie tovaru potvrdí kupujúci písomne podpísaním Preberacieho protokolu. V Preberacom protokole sa potvrdzuje najmä druh, množstvo, vyhotovenie a kompletnosť dodaného tovaru podľa dohodnutej technickej špecifikácie.

Kupujúci je povinný pri dodávke tovaru vykonať jeho fyzické prevzatie a reklamovať zjavnú vadu tovaru po zistení vád.

* 1. Zistenie vád tovaru podľa bodu 3.6. zmluvy, kupujúci oznámi kontaktnej osobe predávajúceho písomne (t.j. reklamácia tovaru) /za písomnú reklamáciu je považovaná aj elektronická korešpondencia/.

Kontaktná osoba predávajúceho: ...............................

tel.: ..............................., e-mail: ...............................

3.9 Kupujúci je oprávnený odmietnuť prevzatie tovaru, ak technické a úžitkové parametre dodaného tovaru nezodpovedajú dohodnutej technickej špecifikácií tovaru podľa Prílohy č. 1 zmluvy. Technická špecifikácia tovaru dohodnutá v tejto zmluve musí byť zhodná s tovarom uvedeným v ponuke predloženej predávajúcim vo verejnom obstarávaní. Porušenie tejto zmluvnej povinnosti sa považuje za podstatné porušenie zmluvy a zakladá právo na odstúpenie od zmluvy podľa bodu 8.3. zmluvy.

* 1. Zaškolenie zamestnancov kupujúceho týkajúce sa obsluhy tovaru je predávajúci povinný realizovať najneskôr v lehote podľa bodu 3.5. O zaškolení spíšu zmluvné strany Protokol o zaškolení.
  2. Vlastnícke právo a nebezpečenstvo škody na tovare prechádza na kupujúceho dňom, kedy došlo k dodaniu tovaru.

**Článok 4**

**Kúpna cena a platobné podmienky**

* 1. Kupujúci neposkytne predávajúcemu preddavok na kúpnu cenu na tovar podľa tejto zmluvy.
  2. Kúpna cena tovaru, vrátane rozpisu jednotlivých položiek tovaru (v prípade, ak je to relevantné), je stanovená vzájomnou dohodou zmluvných strán podľa zákona č. 18/1996 Z. z. o cenách v znení neskorších predpisov, vyhlášky MF SR č.87/1996 Z.z., ktorou sa vykonáva zákon NR SR č.18/1996 Z.z. o cenách v znení neskorších predpisov a je uvedená v Prílohe č. 2 – Kalkulácia predmetu zmluvy, ktorá tvorí nedeliteľnú súčasť tejto zmluvy.
  3. Kúpna cena podľa tohto článku zmluvy je cenou za nový kompletne funkčný tovar bez akýchkoľvek právnych a faktických vád. V kúpnej cene je zahrnuté:
* kompletné dodanie tovaru do miesta plnenia a služby s tým spojené v zmysle bodu 2.5.1. zmluvy,
* inštaláciu a montáž tovaru,
* vykonanie skúšok, skúšobnú prevádzku a uvedenie tovaru do bezporuchovej prevádzky,
* zaškolenie zamestnancov kupujúceho,
* predloženie príslušnej dokumentácie k tovaru v zmysle článku 2, bodu 2.6 zmluvy,
* komplexné zabezpečenie služieb počas trvania záručnej doby,
* pravidelné odborné prehliadky (ak je to relevantné)
* ostatné náklady predávajúceho v súvislosti s dodaním tovaru resp. poskytovaním služieb podľa tejto zmluvy.
  1. **Celková cena za predmet plnenia zmluvy je vo výške:**

**......................................... € bez DPH[[1]](#footnote-1), slovom:........................................ EUR bez DPH,**

**................................. € s DPH, slovom: .............................. EUR s DPH**.

* 1. Právo na zaplatenie kúpnej ceny vzniká predávajúcemu riadnym dodaním tovaru kupujúcemu a jeho uvedením do bezporuchovej prevádzky na základe podpísaného Inštalačného protokolu.
  2. Kupujúci je povinný uhradiť kúpnu cenu za tovar podľa tohto článku na základe faktúry riadne vystavenej predávajúcim a doručenej kupujúcemu. Predávajúci je oprávnený vystaviť faktúru po dodaní tovaru a jeho uvedení do bezporuchovej prevádzky.
  3. Splatnosť faktúry je tridsať (30) dní odo dňa jej doručenia kupujúcemu, a to výlučne bezhotovostným prevodom na účet predávajúceho. Predávajúci vystaví faktúru po riadnom dodaní predmetu zmluvy do 15 dní odo dňa dodania, najneskôr však do piateho dňa v mesiaci nasledujúcom po mesiaci, v ktorom bol predmet zmluvy dodaný.
  4. V prípade, že splatnosť faktúry pripadne na sobotu alebo deň pracovného pokoja, bude sa za deň splatnosti považovať najbližší nasledujúci pracovný deň.
  5. Peňažný záväzok kupujúceho platený prostredníctvom banky je splnený odoslaním fakturovanej sumy z účtu kupujúceho v prospech účtu predávajúceho.
  6. Faktúra musí obsahovať náležitosti daňového dokladu podľa platných právnych predpisov a tejto zmluvy vrátane informácií súvisiacich so spolufinancovaním podľa bodu 1.3. zmluvy. Kupujúci najneskôr v čase prevzatia prístroja oznámi Predávajúcemu konkrétne znenie tejto informácie. Prílohou faktúry vystavenej predávajúcim musí byť Preberací protokol, Inštalačný protokol a Protokol o zaškolení. V prípade, že doručená faktúra nebude vystavená správne, je kupujúci oprávnený predmetnú faktúru vrátiť predávajúcemu na opravu alebo doplnenie. Predávajúci je povinný vystaviť novú faktúru a doručiť ju kupujúcemu, pričom lehota splatnosti začne plynúť až od doručenia riadne vystavenej faktúry kupujúcemu.
  7. Predávajúci je povinný zaslať faktúru vystavenú na kupujúceho na korešpondenčnú adresu: Východoslovenský onkologický ústav, a.s., Rastislavova 43, 041 91 Košice a zároveň v elektronickom formáte (pričom e-faktúra musí byť exportovaná do formátu .pdf v účtovnom systéme predávajúceho, nie prostredníctvom reprografických zariadení, môže byť aj s elektronickým podpisom). Emailový kontakt kupujúceho pre účely fakturácie: [uctaren@vou.sk](mailto:uctaren@vou.sk).
  8. Predávajúci podpisom tejto zmluvy zároveň potvrdzuje, že výsledná kúpna cena za tovar je v súlade s aktuálne obvyklou trhovou cenou tovaru (t.j. v čase lehoty na predkladanie ponúk).

**Článok 5**

**Zodpovednosť za vady a záručná doba**

* 1. Predávajúci zodpovedá za vady, ktoré má dodaný tovar v okamihu, keď prechádza nebezpečenstvo škody na tovare na kupujúceho a za vady tovaru, ktoré sa vyskytnú po prevzatí dohodnutého tovaru v záručnej dobe.
  2. Predávajúci ručí za vlastnosti tovaru počas záručnej doby. Predávajúci zodpovedá za to, že tovar je dodaný podľa podmienok tejto zmluvy, v súlade s predloženou ponukou vo verejnom obstarávaní a podľa platných právnych predpisov a že počas záručnej doby bude mať vlastnosti dohodnuté v tejto zmluve a/alebo vlastnosti, na ktoré sa tovar používa.
  3. Predávajúci poskytuje na tovar a všetky jeho súčasti **komplexnú záruku, ktorá bola stanovená predávajúcim v trvaní dvadsaťštyri (24) mesiacov odo dňa podpísania Inštalačného protokolu**.
  4. Komplexná záruka predstavuje súbor opatrení, ktoré bude vykonávať predávajúci po dobu trvania záručnej doby na tovare, za účelom zabezpečenia bezporuchovej prevádzky tovaru a za účelom udržania všetkých parametrov uvedených v technickej špecifikácii tovaru. Opatreniami sa rozumie najmä, nie však výlučne :
     1. oprava vád a porúch prístroja, t.j. uvedenie prístroja do stavu plnej využiteľnosti vzhľadom k jeho technickým parametrom;
     2. dodávky a zabudovanie náhradných dielov, ktoré sú potrebné k riadnej a bezporuchovej prevádzke prístroja, vrátane demontáže, odvozu a likvidácie použitého a nepotrebného spotrebného materiálu, náplní a náhradných dielov (ak je to relevantné)
     3. vykonanie validácií a kalibrácií prístroja, resp. jeho relevantných častí;
     4. vykonanie pravidelných technických kontrol a prehliadok prístroja vo výrobcom predpísanom rozsahu a intervale podľa servisného manuálu, pričom poslednú takúto kontrolu je predávajúci povinný vykonať mesiac pred uplynutím záručnej doby a bezplatne odstrániť všetky zistené vady a nedostatky s výnimkou vád uvedených v bode 5.7. zmluvy;
     5. vykonanie ďalších servisných úkonov a činností v súlade s príslušnou právnou úpravou a aplikovateľnými normami;
     6. práce (servisné hodiny) a dojazdy servisných technikov predávajúceho do miesta inštalácie prístroja v rámci zabezpečenia záručného servisu;
     7. vykonanie akýchkoľvek neplánovaných opráv a údržby, ktoré nevyplývajú zo servisného plánu výrobcu prístroja, ak takáto oprava je nevyhnutná za účelom zabezpečenia riadnej bezporuchovej prevádzky prístroja.
  5. Záručná doba podľa bodu 5.3. zmluvy sa automaticky predlžuje o dobu, po ktorú nemohol byť prístroj využívaný na účel, na ktorý je určený a to z dôvodov, na ktoré sa vzťahuje záruka.
  6. Záruka sa nevzťahuje na vady, ktoré spôsobí kupujúci neodbornou manipuláciou, resp. používaním v rozpore s návodom na obsluhu. Záruka sa nevzťahuje tiež na vady, ktoré vzniknú v dôsledku živelnej pohromy, vyššej moci alebo vandalizmu.
  7. V oznámení, resp. reklamácii vady prístroja podľa tejto zmluvy, je kupujúci povinný každú jednotlivú vadu, resp. nedostatok špecifikovať (označenie vady a miesta, kde sa vada nachádza a stručný popis, ako sa vada prejavuje).
  8. Predávajúci je povinný počas záručnej doby **odstrániť vady v nasledujúcich lehotách od nástupu na opravu**:
     1. oprava vady, pri ktorej nie je potrebná dodávka náhradného dielu do 48 hodín;
     2. oprava vady s dodávkou náhradného dielu uloženého na sklade do 72 hodín s výnimkou prípadov, pri ktorých je preukázateľná potreba objednať náhradný diel.
  9. Počas záručnej doby je servisný technik predávajúceho povinný nastúpiť na odstránenie vady v mieste inštalácie prístroja do 24 hodín od nahlásenia vady v pracovný deň medzi 7,00 hod. a 16,00 hod., resp. do 12,00 hod. nasledujúceho pracovného dňa, pokiaľ vada bola nahlásená po 16,00 hod. pracovného dňa alebo počas mimopracovného dňa.
  10. V prípade, ak odstránenie vady nevyžaduje príchod servisného technika predávajúceho do miesta inštalácie prístroja, je predávajúci oprávnený začať odstraňovať vadu formou vzdialeného prístupu v lehote najneskôr do 12 hodín od nahlásenia v  pracovný deň medzi 7,00 hod. a 16,00 hod., resp. do 12,00 hod. nasledujúceho pracovného dňa, pokiaľ vada bola nahlásená po 16,00 hod. pracovného dňa alebo počas mimopracovného dňa.
  11. Kupujúci je oprávnený vadu, ktorú zistí na prístroji počas záručnej doby, nahlásiť predávajúcemu prostredníctvom kontaktnej osoby predávajúceho: .............................. tel./ faxovom čísle: ..................... alebo e-mailom na adrese: ......................... .
  12. V prípade ak komunikačným kanálom kontaktnej osoby predávajúceho je emailová komunikácia, za moment nahlásenia vady sa považuje moment prijatia emailovej správy predávajúcim. V prípade ak komunikačným kanálom kontaktnej osoby predávajúceho je fax, za moment nahlásenia vady sa považuje moment prijatia faxovej správy predávajúcim. V prípade ak komunikačným kanálom kontaktnej osoby predávajúceho je telefónna linka, za moment nahlásenia vady sa považuje moment spätného telefonického alebo emailového potvrdenia kupujúcemu a jeho evidencia, vrátane mena oznamovateľa, telefónneho čísla pre potvrdenie a stručného opisu vady.
  13. Predávajúci je povinný nastúpiť na odstránenie vady a túto vadu odstrániť a uviesť prístroj do bezporuchovej prevádzky v lehotách uvedených v bode 5.9. zmluvy. V prípade nedodržania niektorej z uvedených lehôt, má kupujúci právo požadovať od predávajúceho za každé jedno porušenie zmluvnú pokutu za nedodržanie lehôt spojených so zárukou v nasledujúcej výške:
      1. nedodržanie lehoty príchodu servisného technika alebo nezačatie odstraňovania vady formou vzdialeného prístupu podľa bodov 5.9. a/alebo 5.10. zmluvy: 30 € za každú začatú hodinu omeškania,
      2. nedodržanie lehoty na odstránenie vady 5.8 zmluvy: 50 € za každú začatú hodinu omeškania.
  14. Predávajúci sa zaväzuje počas trvania záručnej doby, v lehotách stanovených právnym predpisom, a/alebo technickou normou a/alebo technickými podmienkami výrobcu vyplývajúcimi zo sprievodnej dokumentácie vzťahujúcej sa k tovaru vykonať bezodplatne odbornú profylaktickú prehliadku tovaru, ktorou:

- preverí prevádzkový stav tovaru

- vykoná celkovú bezpečnostnú kontrolu tovaru vrátane elektrickej bezpečnosti, kontrolu prevádzkových parametrov a nastavenie prístroja , a to vrátane bezodplatnej výmeny a opravy vadných a poškodených dielov tovaru nevyhnutných pre spoľahlivú prevádzku.

Konkrétny termín jednotlivých odborných profylaktických prehliadok bude stanovený v Inštalačnom protokole a upresnený dohodou predávajúceho a kupujúceho.

* 1. Predávajúci podpisom tejto zmluvy garantuje kupujúcemu dostupnosť všetkých náhradných dielov k prístroju počas celej životnosti prístroja.

**Článok 6**

**Zmluvné sankcie a zodpovednosť za škodu**

* 1. V prípade     omeškania predávajúceho s riadnym dodaním tovaru, má kupujúci nárok na zmluvnú pokutu vo výške 0,05 % z ceny nedodaného tovaru bez DPH, s ktorým je predávajúci v omeškaní, a to za každý aj začatý deň omeškania, maximálne však do výšky 25% z kúpnej ceny bez DPH podľa tejto zmluvy.
  2. V prípade omeškania predávajúceho s termínmi plnenia služieb počas záručnej doby, má kupujúci nárok na zmluvné pokuty vo výške a za podmienok podľa článku 5 tejto zmluvy, maximálne však do výšky 25% z kúpnej ceny bez DPH podľa tejto zmluvy.
  3. Zaplatenie zmluvnej pokuty nezbavuje predávajúceho povinnosti dodať príslušné omeškané plnenie v zmysle tejto zmluvy.
  4. Rozhodnutie požadovať zaplatenie zmluvnej pokuty alebo úroku z omeškania oznámi oprávnená zmluvná strana doručením penalizačnej faktúry druhej zmluvnej strane. Splatnosť penalizačnej faktúry je 30 dní odo dňa jej doručenia druhej zmluvnej strane.
  5. Uplatnením majetkových sankcií nie je dotknuté právo zmluvnej strany na náhradu škody, a to vo výške presahujúcej zmluvnú pokutu.
  6. Zmluvné strany prehlasujú, že si budú poskytovať potrebnú súčinnosť pri plnení záväzkov vyplývajúcich z tejto zmluvy a navzájom si budú oznamovať všetky okolnosti a informácie, ktoré majú alebo môžu mať vplyv na jej plnenie.
  7. Každá zmluvná strana zodpovedá za priamu škodu spôsobenú druhej zmluvnej strane v súvislosti s plnením tejto zmluvy.
  8. V prípade, ak predávajúci nepredloží doklady preukazujúce splnenie požiadaviek na užívanie tovaru v zmysle Článku 2, bodu 2.6., odsek (iii) zmluvy a kupujúci si uplatní právo na odstúpenie od zmluvy v zmysle Článku 8, bodu 8.3., písm. b) zmluvy, má kupujúci nárok na náhradu škody, ktorá kupujúcemu preukázateľne vznikla z dôvodu zmarenia účelu vyplývajúceho z tejto zmluvy zo strany predávajúceho.
  9. Vzniknutá škoda bude poškodenej zmluvnej strane uhradená za predpokladu riadneho preukázania jej vzniku, výšky, porušenia zmluvnej povinnosti a príčinnej súvislosti medzi týmto porušením a vznikom škody, ak navrátenie do pôvodného stavu nie je možné.
  10. Žiadna zmluvná strana nebude zodpovedná druhej zmluvnej strane za nesplnenie alebo omeškanie s plnením svojich zmluvných záväzkov, ak takéto neplnenie bude vychádzať celkom alebo čiastočne z okolností vylučujúcich zodpovednosť; uvedené sa vzťahuje aj na zmluvné pokuty, ktoré v prípade okolností vylučujúcich zodpovednosť nebudú žiadnou zo zmluvných strán uplatňované. Pre účely tejto zmluvy sa za okolnosti vylučujúce zodpovednosť považujú okolnosti, ktoré nie sú závislé od vôle zmluvných strán a ani ich nemôžu zmluvné strany ovplyvniť ako napr. štrajk, epidémia, požiar, prírodná katastrofa, mobilizácia, vojna, povstanie, zabavenie resp. embargo produktov objektívne potrebných pre poskytovanie predmetu plnenia, nezavinená regulácia odberu elektrickej energie. Za vyššiu moc sú považované okolnosti vylučujúce zodpovednosť v zmysle ustanovenia § 374 Obchodného zákonníka.
  11. Účinky vylučujúce zodpovednosť sú obmedzené na dobu, pokiaľ trvá prekážka, s ktorou sú účinky spojené. Ustanovenie prvej vety bodu 6.11. zmluvy sa uplatní za predpokladu, že druhá zmluvná strana bola písomne oboznámená o týchto okolnostiach a o predpokladanej dobe ich trvania postihnutou stranou, bezodkladne ako sa o nich dozvedela.
  12. Ak sa plnenie tejto zmluvy stane nemožným z dôvodu vyššej moci na dobu dlhšiu ako 45 dní, zmluvná strana, ktorá sa bude chcieť odvolať na vyššiu moc, písomne požiada druhú zmluvnú stranu o úpravu zmluvy vo vzťahu k predmetu, cene a času plnenia; ak nedôjde k dohode, má ktorákoľvek strana právo od tejto zmluvy odstúpiť, pričom účinky odstúpenia nastávajú dňom doručenia písomného oznámenia o odstúpení od zmluvy druhej zmluvnej strane.
  13. Žiadna zmluvná strana nebude zodpovedná druhej zmluvnej strane za nesplnenie alebo omeškanie s plnením svojich zmluvných záväzkov, ak takéto omeškanie alebo neplnenie bude spôsobené v dôsledku neposkytnutia súčinnosti druhej zmluvnej strany.

**Článok 7**

* 1. Zmluva nadobúda platnosť dňom jej podpísania zmluvnými stranami, účinnosť deň po jej zverejnení v centrálnom registri zmlúv.
  2. Zmluvu je možné ukončiť:

1. písomnou dohodou zmluvných strán,
2. odstúpením od zmluvy z dôvodov uvedených v zákone alebo v tejto zmluve. Odstúpenie je účinné dňom doručenia písomného oznámenia o odstúpení od zmluvy druhej zmluvnej strane. V prípade pochybností sa má za to, že oznámenie o odstúpení bolo doručené na tretí deň odo dňa jeho zaslania poštou doporučene na adresu sídla druhej zmluvnej strany, pričom deň odoslania sa do tejto lehoty nepočíta. Odstúpením od zmluvy nie je dotknuté právo na náhradu škody a na úhradu zmluvnej pokuty, na ktorej vznikol nárok pred odstúpením od zmluvy,

**Článok 8**

**Odstúpenie od zmluvy**

1. Spôsob odstúpenia od zmluvy sa riadi ustanoveniami § 344 a nasl. zák. č. 513/1991 Zb. Obchodný zákonník v znení neskorších predpisov, ak v tejto zmluve nie je dohodnuté niečo iné.
2. Opakované omeškanie predávajúceho s plnením povinností podľa tejto zmluvy tohto článku znamená podstatné porušenie zmluvy, pričom kupujúci je oprávnený od zmluvy odstúpiť.
3. Zmluvné strany označujú za podstatné porušenie zmluvy najmä porušenie nasledujúcich zmluvných povinností:
4. nedodanie tovaru predávajúcim v zmysle dohodnutých podmienok riadne a včas a v kvalite podľa dohodnutých podmienok o viac ako 30 dní,
5. nedodanie dokladov preukazujúcich splnenie požiadaviek na užívanie tovaru v zmysle Článku 2, bodu 2.6., odsek (iii) zmluvy ani v dodatočnej lehote,
6. neodstránenie vád tovaru predávajúcim za podmienok uvedených v tejto zmluve ani v nato poskytnutej dodatočnej lehote.

**Článok 9**

**Subdodávky**

1. V prípade, ak predávajúci zabezpečuje časť plnenia predmetu zmluvy prostredníctvom svojich subdodávateľov, zodpovedá za riadne plnenie predmetu zmluvy tak, akoby ho zabezpečil v celom rozsahu sám. Predávajúci je oprávnený dodať, inštalovať, uviesť do bezporuchovej prevádzky a fakturovať len tie časti tovaru, ku ktorým nadobudol vlastnícke právo. Predávajúci je oprávnený zabezpečovať časť plnenia prostredníctvom len tých subdodávateľov, ktorí boli schválení kupujúcim a sú uvedení v zozname známych subdodávateľov, ktorý tvorí Prílohu č. 3 tejto zmluvy.
2. Kupujúci za subdodávateľa považuje osobu podľa § 2 ods. 5 písm. e) Zákona o verejnom obstarávaní a osobu podľa § 2 ods. 1 písm. a) bod 7 zákona č. 315/2016 Z.z o registri partnerov verejného sektora. Kupujúci  vyžaduje od subdodávateľov, aby najneskôr v čase oznámenia preukázali oprávnenosť realizovať dané plnenie predmetu zmluvy.
3. Predávajúci je povinný najneskôr v momente podpisu zmluvy predložiť kupujúcemu zoznam známych subdodávateľov s uvedením a/alebo preukázaním nasledovných údajov a/alebo dokladov: (i) identifikačných údajov subdodávateľov v rozsahu obchodné meno – sídlo – IČO – kontaktná osoba, (ii) identifikácie plnenia, ktoré bude realizovať subdodávateľ, (iii) doklady preukazujúce oprávnenie subdodávateľa vykonávať dané plnenie, (iv) dokladov preukazujúcich splnenie podmienok ustanovených touto zmluvou pre osobu subdodávateľa, ak také sú, (v) záväzné vyhlásenie predávajúceho, že navrhnutý subdodávateľ je zapísaný v registri partnerov verejného sektora, ak má povinnosť zapisovať sa do registra partnerov verejného sektora v zmysle zákona č. 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov.
4. Predávajúci je povinný doručiť uvedené informácie / zoznam oprávnenej osobe kupujúceho a pravidelne aktualizovať tieto informácie / zoznam. Po odovzdaní bude zoznam uchovávať a informácie do neho zapisovať oprávnená osoba kupujúceho na základe predávajúcim predložených informácií / dokladov.
5. V prípade, ak dôjde počas plnenia k zmene subdodávateľa oproti pôvodnému zoznamu alebo potrebe plnenia prostredníctvom nového subdodávateľa, je predávajúci povinný predložiť oprávnenej osobe kupujúceho do desiatich(10) pracovných dní odo dňa, kedy sa o tejto skutočnosti dozvie, žiadosť o doplnenie / zmenu subdodávateľa.
6. Kupujúci bude viesť evidenciu / zoznam odsúhlasených subdodávateľov predávajúceho v štruktúrovanej tabuľke s uvedením najmä identifikácie subdodávateľa, identifikácie príslušného plnenia, rozsah plnenia vyjadrený číselne, dátum požiadania o schválenie, dátum overenia splnenia zmluvných požiadaviek, dátum schválenia navrhovaného subdodávateľa, dátum ukončenia plnenia schváleného subdodávateľa a podpis a meno osoby, ktorá overila a schválila subdodávateľa. Oprávnená osoba, ktorú kupujúci poveril vykonávať úkony podľa tohto bodu zmluvy (najmä úkony týkajúce sa overovania a schvaľovania navrhnutých subdodávateľov predávajúceho) v jeho mene: **...........................**

1. Zmluvné strany sa výslovne dohodli, že zoznam známych subdodávateľov tvorí prílohu tejto zmluvy a jeho doplnenie a zmena subdodávateľov podľa tohto bodu nie podstatná zmena zmluvných podmienok a nie je potrebné pre ňu uzatvárať samostatný dodatok k zmluve.
2. V prípade, že sa na tovar dodaný predávajúcim  kupujúcemu vzťahuje záruka poskytovaná treťou stranou (napr. subdodávateľom), Predávajúci si je povinný uplatniť nároky zo zodpovednosti za vady sám, pričom nedochádza k obmedzeniu jeho výlučnej zodpovednosti voči kupujúcemu. Uplynutie záručnej doby poskytnutej touto treťou osobou nemá vplyv na trvanie záručnej doby poskytnutej predávajúcim kupujúcemu podľa zmluvy.
3. Nedodržanie povinností stanovených predávajúcemu týmto článkom zmluvy sa považuje za podstatné porušenie zmluvných podmienok predávajúcim a zakladá právo kupujúceho odstúpiť od tejto zmluvy v súlade s článkom 7 bod 7.3. písm. b) tejto zmluvy. Predávajúci je zároveň povinný nahradiť škodu, ktorá vznikla kupujúcemu porušením tejto povinnosti; za škodu sa v takom prípade považuje najmä výška sumy, ktorú bude kupujúci povinný z poskytnutého grantu vrátiť.
4. Ak sú k tomu splnené zákonom stanovené predpoklady, predávajúci a jeho subdodávatelia známi v čase podpisu tejto zmluvy musia byť ku dňu uzavretia tejto zmluvy zapísaní v registri partnerov verejného sektora podľa príslušných ustanovení zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „Zákon o registri partnerov VS“). Ak si predávajúci tieto povinnosti nesplní, resp. poskytne kupujúcemu nepravdivé alebo neaktuálne doklady o ich splnení, zodpovedá kupujúcemu za všetky škody, ktoré mu tým spôsobí a kupujúci je oprávnený od zmluvy odstúpiť; za škodu sa v takom prípade považuje najmä výška sumy, ktorú bude kupujúci povinný z poskytnutého grantu vrátiť.

**Článok 10**

**Osobitné ustanovenia**

* 1. Zmluvné strany sa zaväzujú oznámiť si navzájom akékoľvek zmeny údajov dôležitých pre bezproblémové plnenie zmluvy, a to najmä údajov uvedených v úvode tejto zmluvy.
  2. Zmluvné strany sa dohodli, že pohľadávky, ktoré vzniknú kupujúcemu z tohto zmluvného vzťahu, nie je oprávnený postúpiť tretím osobám bez predchádzajúceho súhlasu predávajúceho. Postúpenie pohľadávok bez predchádzajúceho súhlasu predávajúceho je neplatné. Súhlas predávajúceho je platný len za podmienky, že bol na takýto úkon udelený predchádzajúci písomný súhlas Ministerstva zdravotníctva SR.
  3. Predávajúci nie je oprávnený svoje dodávateľské práva na predmet zmluvy, ktoré mu vyplývajú zo zmluvného vzťahu uzavretého na základe výsledku verejného obstarávania s kupujúcim, preniesť na iného dodávateľa alebo odstúpiť inému dodávateľovi.
  4. Predávajúci sa zaväzuje, že:

1. nevyužije akékoľvek informácie, ktoré zistí alebo s prihliadnutím na okolnosti by mohol zistiť pri plnení predmetu tejto zmluvy vo svoj prospech, ani v prospech tretích osôb, počas trvania tohto zmluvného vzťahu, a ani po ukončení platnosti tejto zmluvy,
2. informácie a podklady poskytnuté kupujúcim alebo tretími osobami pre plnenie predmetu tejto zmluvy nepoužije na iný účel ako je plnenie tejto zmluvy.
   1. Kupujúci je povinný uchovávať dokumentáciu, doklady a dokumenty súvisiace so zadávaním a zadaním danej zákazky a s dodaním tovaru v lehotách podľa platných predpisov.
   2. Predávajúci je povinný strpieť výkon kontroly/auditu súvisiaceho s dodávaným tovarom kedykoľvek počas platnosti a účinnosti Zmluvy o nenávratnom finančnom príspevku, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

Oprávnené osoby na výkon kontroly/auditu sú najmä:

1. Poskytovateľ (uvedený v článku 1 tejto zmluvy) a ním poverené osoby,
2. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
3. Najvyšší kontrolný úrad SR,
4. Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu,
5. Splnomocnení zástupcovia Európskej Komisie a Európskeho dvora audítorov,
   1. V prípade, ak predávajúci pri realizácii predmetu zmluvy príde do styku s osobnými údajmi, je povinný v súlade so zákonom č. 122/2013 Z.z. o ochrane osobných údajov a o zmene a doplnení niektorých zákonov v znení neskorších predpisov (ďalej len "Zákon o ochrane osobných údajov") pred začatím spracovania osobných údajov poučiť svojich zamestnancov o právach a povinnostiach ustanovených Zákonom o ochrane osobných údajov, o zodpovednosti za porušenie zákonom ustanovených povinností, a najmä o povinnosti zachovávať mlčanlivosť o osobných údajoch v zmysle § 22 ods. 3 Zákona o ochrane osobných údajov. Táto povinnosť v súlade s § 22 ods. 4 Zákona o ochrane osobných údajov trvá aj po ukončení platnosti zmluvy bez časového obmedzenia. Predávajúci sa zaväzuje na požiadanie kupujúceho preukázať hodnoverným spôsobom poučenie svojich zamestnancov. Porušenie týchto povinností bude považované za podstatné porušenie zmluvných povinností predávajúceho. V prípade, ak v dôsledku tohto porušenia príslušný orgán štátnej správy uloží kupujúcemu sankciu, predávajúci sa zaväzuje uloženú sankciu titulom náhrady škody uhradiť kupujúcemu v plnej výške do desiatich (10) dní od doručenia jej vyúčtovania predávajúcemu.

**Článok 11**

**Záverečné ustanovenia**

11.1. Meniť a dopĺňať túto zmluvu je možné len na základe dohody oboch zmluvných strán a to vo forme písomného dodatku k tejto zmluve.

11.2 Právne vzťahy neupravené touto zmluvou sa riadia najmä príslušnými ustanoveniami zák. č. 513/1991 Zb. Obchodný zákonník v znení neskorších predpisov a súvisiacich platných právnych predpisov Slovenskej republiky.

11.3 Zmluva je vyhotovená v šiestich vyhotoveniach, štyri originálne vyhotovenia pre Kupujúceho a dve originálneho vyhotovenia pre Predávajúceho.

11.4 Nedeliteľnou súčasťou zmluvy sú prílohy:

1. Príloha č. 1 - Špecifikácia predmetu zmluvy
2. Príloha č. 2 - Kalkulácia ceny tovaru
3. Príloha č. 3 - Zoznam známych subdodávateľov*,*

11.5 Zmluvné strany sa dohodli, že prípadné spory vyplývajúce z tejto zmluvy, budú prednostne riešiť formou dohody (zmieru) prostredníctvom svojich zástupcov. V prípade, že sa spor nevyrieši zmierom, je ktorákoľvek zmluvná strana oprávnená požiadať o rozhodnutie príslušný súd Slovenskej republiky.

11.6 Ak sa akékoľvek ustanovenie tejto zmluvy stane neplatným v dôsledku jeho rozporu s právnymi predpismi Slovenskej republiky alebo EÚ, nespôsobí to neplatnosť celej zmluvy. Zmluvné strany sa v takomto prípade zaväzujú bezodkladne vzájomným rokovaním nahradiť neplatné zmluvné ustanovenie novým platným ustanovením tak, aby bol zachovaný účel tejto zmluvy a obsah jednotlivých ustanovení tejto zmluvy.

11.7 Zástupcovia zmluvných strán prehlasujú, že túto zmluvu uzatvárajú na základe slobodnej a vážnej vôle, pričom je dostatočne určitá a zrozumiteľná, túto zmluvu neuzatvárajú v tiesni za nápadne nevýhodných podmienok, pod nátlakom a že obsahu zmluvy porozumeli v celom rozsahu.

V .............................., dňa .................. V ......................................... dňa ..................

Za kupujúceho : Za predávajúceho :

........................................................ ......................................................

MUDr. Tomáš Sieber, MPH

predseda predstavenstva

Východoslovenského onkologického ústavu, a.s.

......................................................

Ing. Eva Milá

Podpredseda predstavenstva

Východoslovenského onkologického ústavu, a.s.

Príloha č. 1 Špecifikácia predmetu zmluvy

|  |  |  |
| --- | --- | --- |
| **Požadované minimálne technické vlastnosti, parametre a hodnoty predmetu zmluvy** |  | **Dodávateľ uvedie hodnotu ním ponúkaného tovaru** |
|  |  |
| **1. Parný sterilizátor** | | |
|  | Plne automatický parný sterilizátor s kapacitou min.1,5 STJ |  |
|  | Parný sterilizátor s integrovaným vyvíjačom pary |  |
|  | Parná sterilizácia v intervale cca 121°C - 134°C |  |
|  | Úprava vody pre vyvíjač pary ( RO s deionizáciou ) so zabudovaným priebežným monitorovaním kvality vody |  |
|  | Celková dĺžka trvania procesov (vrátane sušenia): |  |
|  | 134°C balený materiál, nebalený materiál, porózny, tubulárny – celkový čas max. 35 min. s 8 kg zavážkou, |  |
|  | 121°C balený materiál, nebalený materiál, porózny, tubulárny – celkový čas max. 45 min. s 8 kg zavážkou, |  |
|  | 134°C FLASH -„padnutý nástroj“ -nebalený materiál netubulárne nástroje – celkový čas max. 17 min. |  |
|  | Automatický riadiaci systém riadi sterilizačný proces prebiehajúci v plnoautomatickom režime so zabudovaným systémom registrácie parametrov procesu s nezávislými snímačmi tlaku a teploty |  |
|  | Komora z kvalitnej nerezovej ocele AISI 316Ti |  |
|  | Objem komory 1,5 STJ min. 95 l |  |
|  | Vertikálne posuvné dvere |  |
|  | Komora vybavená bezpečnostným tlakovým monitorovacím systémom, ktorý zaisťuje, aby bol tlak v komore vyrovnaný s atmosférickým tlakom predtým, než sa otvoria dvere |  |
|  | Atmosférický vzduch vpúšťaný do komory je filtrovaný. |  |
|  | Účinnosť odlúčenia filtra je vyššia, ako 99,998% pre častice veľkosti 0,3 μm |  |
|  | Elektrické pripojenie: 400 V, 3N PE, 50 Hz, 16 A |  |
|  | Elektrické pripojenie: príkon max. 8kW |  |
|  | zariadenie označené CE a spĺňajúce všetky platné technické normy, predpisy a nariadenia |  |
| **2. Sterilizačné kontajnery, veká a sitá** | | |
|  | Kompatibilita s ponúknutým parným sterilizátorom |  |
|  | Kontajnerová vaňa veľká 1/1 rozmery cca 592x274x135mm - 1ks |  |
|  | Kontajnerová vaňa veľká 1/1 rozmery cca 592x274x120mm - 3ks |  |
|  | Kontajnerová vaňa veľká 1/1 rozmery cca 592x274x 90mm - 2ks |  |
|  | Kontajnerová vaňa 3/4, rozmery cca 470x274x120mm - 2ks |  |
|  | Veko na kontajnerovú vaňu veľkú 1/1, modré rozmery cca 588x281x36mm - 6ks |  |
|  | Veko na kontajnerovú vaňu 3/4, modré ,rozmery cca 465x281x36mm - 2ks |  |
|  | Sito do veľkej 1/1 kontajnerovej vane, rozmery cca 540x253x56mm - 5ks |  |
|  | Sito do veľkej 1/1 kontajnerovej vane, rozmery cca 540x253x35mm - 3ks |  |
|  | Sito do veľkej 1/1 kontajnerovej vane, rozmery cca 540x253x106mm-1ks |  |
|  | Sito 3/4 kontajnerovej vane, rozmery cca 406x253x76mm - 2ks |  |
|  | Vrátane dvojpedálového nožného spínača |  |
|  | Vrátane pacientskych elektród min. 1 balenie v ktorom sa nachádza min. 100 ks |  |
|  | Vrátane kábla k pacientskej elektróde opakovateľne použiteľného |  |
| **3. Sterilizačné kontajnery, veká a sitá - požiadavky** | | |
|  | Materiál vane kontajneru min. eloxovaný hliník určený výhradne pre parnú sterilizáciu |  |
|  | Materiál veka kontajneru min. z termostabilného hliníku určeného výhradne pre parnú sterilizáciu |  |
|  | Filtrový systém - integrované filtre pre opakované použitie v súlade s EN 868 časť 2, filter je validovaný na min. 5000 umývacích a sterilizačných cyklov |  |
|  | Možnosť stohovať kontajnery bez neprimeraného namáhania (stlačenia) tesnenia veka |  |
|  | Stabilita stohovaných kontajnerov spĺňa min. EN 868 |  |
|  | Nerezové sitá vypaľované laserom, neprepletané, možnosť vybavenia nerezových sít nôžkami pre stabilné stohovanie |  |
|  | Možnosť vybavenia nerezových sít nôžkami pre stabilné stohovanie |  |
|  | Možnosť vybrané sitá doplniť vekom so zámkom |  |

Príloha č. 2 Kalkulácia ceny

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | | | | | | | | | | | | | | |
| **Por. č.** | **Názov položky predmetu zmluvy** | | **Merná jednotka (MJ)** | **Požadovaný  počet MJ** | **Obchodný názov ponúkaného tovaru** | **Názov výrobcu ponúkaného tovaru** | **Katalógové číslo** | **Kód ŠUKL** | **Jednotková cena v EUR bez DPH** | **Sadzba DPH v %** | | **Jednotková cena v EUR s DPH** | **Celková cena za požadovaný počet MJ v EUR bez DPH** | **Celková cena za požadovaný počet MJ v EUR s DPH** |
| 1. | Parný sterilizátor a sterilizačné kontajnery pre Otorinolaryngologické operačné sály | | celok | 1 |  |  |  |  |  |  | | 0,000 € | 0,000 EUR | 0,000 EUR |
|  | \*celková cena v EUR bez DPH a celková cena v EUR s DPH zaokrúhlená na 2-desatinné miesta | | | | | | |  |  |  |  |  | 0,00 EUR | 0,00 EUR |
|  | \*\* ak uchádzač nie je platca DPH v stĺpci sadzba DPH % uvedie 0 | | | | | | |  |  |  |  |  |  |  |
|  |  |  |  |  |  |  |  |  |  |  |  |  |  |  |
| Informatívny rozpis ceny | | | | | |  |  |  |  |  |  |  |  |  |
| **Por. č.** | **Názov položiek** | | **Merná jednotka (MJ)** | **Požadovaný  počet MJ** | **Obchodný názov ponúkaného tovaru** | **Názov výrobcu ponúkaného tovaru** | **Katalógové číslo** | **Kód ŠUKL** | **Jednotková cena v EUR bez DPH** | **Sadzba DPH v %** | | **Jednotková cena v EUR s DPH** | **Celková cena za požadovaný počet MJ v EUR bez DPH** | **Celková cena za požadovaný počet MJ v EUR s DPH** |
| 1 | Parný sterilizátor | | ks | 1 |  |  |  |  |  |  | | 0,000 EUR | 0,000 EUR | 0,000 EUR |
| 2 | Kontajnerová vaňa veľká 1/1, rozmer 592x274x135mm (odchýlka ± 5 %prijateľná) | | ks | 1 |  |  |  |  |  |  | | 0,000 EUR | 0,000 EUR | 0,000 EUR |
| 3 | Kontajnerová vaňa veľká 1/1, rozmer 592x274x120mm (odchýlka ± 5 %prijateľná) | | ks | 3 |  |  |  |  |  |  |  | 0,000 EUR | 0,000 EUR | 0,000 EUR |
| 4 | Kontajnerová vaňa veľká 1/1, rozmer 592x274x90mm (odchýlka ± 5 %prijateľná) | | ks | 2 |  |  |  |  |  |  | | 0,000 EUR | 0,000 EUR | 0,000 EUR |
| 5 | Kontajnerová vaňa 3/4, rozmer 470x274x120mm (odchýlka ± 5 %prijateľná) | | ks | 2 |  |  |  |  |  |  | | 0,000 EUR | 0,000 EUR | 0,000 EUR |
| 6 | Veko na kontajnerovú vaňu veľkú 1/1, farba modrá, rozmer 588x281x36mm (odchýlka ± 5 %prijateľná) | | ks | 6 |  |  |  |  |  |  | | 0,000 EUR | 0,000 EUR | 0,000 EUR |
| 7 | Veko na kontajnerovú vaňu veľkú 3/4, farba modrá, rozmer 465x281x36mm (odchýlka ± 5 %prijateľná) | | ks | 2 |  |  |  |  |  |  | | 0,000 EUR | 0,000 EUR | 0,000 EUR |
| 8 | Sito do veľkej 1/1 kontajnerovej vane, rozmer 540x253x56mm (odchýlka ± 5 %prijateľná) | | ks | 5 |  |  |  |  |  |  | | 0,000 EUR | 0,000 EUR | 0,000 EUR |
| 9 | Sito do veľkej 1/1 kontajnerovej vane, rozmer 540x253x35mm (odchýlka ± 5 %prijateľná) | | ks | 3 |  |  |  |  |  |  | | 0,000 EUR | 0,000 EUR | 0,000 EUR |
| 10 | Sito do veľkej 1/1 kontajnerovej vane, rozmer 540x253x106mm (odchýlka ± 5 %prijateľná) | | ks | 1 |  |  |  |  |  |  | | 0,000 EUR | 0,000 EUR | 0,000 EUR |
| 11 | Sito do veľkej 3/4 kontajnerovej vane, rozmer 406x253x76mm (odchýlka ± 5 %prijateľná) | | ks | 2 |  |  |  |  |  |  | | 0,000 EUR | 0,000 EUR | 0,000 EUR |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Príloha zmluvy č. 3 | |  |  |  |  |  |  |
|  |  | **Zoznam známych subdodávateľov** | | | | | |  |
|  |  |  |  |  |  |  |  |  |
|  |  |  |  |  |  |  |  |  |
| **Por. č.** | **Identifikácia navrhnutého subdodávateľa** | **Identifikácia príslušného plnenia** | **Rozsah plnenia vyjadrený sumou** | **Dátum požiadania o schválenie** | **Dátum overenia splnenia zmluvných požiadaviek** | **Dátum schválenia navrhovaného subdodávateľa** | **Dátum ukončenia plnenia schváleného subdodávateľa** | **Podpis a meno osoby, ktorá overila a schválila subdodávateľa** |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |

1. Do tohto bodu uchádzač uvedie údaje v súlade s údajmi uvedenými v Prílohe č. 2 – Súhrnná cenová ponuka [↑](#footnote-ref-1)